Document ID: 31996D0386

ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Φεβρουαρίου 1996 σχετικά με τη σύναψη μνημονίων συμφωνίας μεταξύ της Ευρωπαϊκής Κοινότητας και της Ισλαμικής Δημοκρατίας του Πακιστάν και μεταξύ της Ευρωπαϊκής Κοινότητας και της Δημοκρατίας της Ινδίας για διακανονισμούς στον τομέα της πρόσβασης στην αγορά για κλωστοϋφαντουργικά προϊόντα (96/386/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη πρόταση,
την πρόταση της Επιτροπής,
Εκτιμώντας:
ότι, στα πλαίσια διαπραγματεύσεων της ΓΣΔΕ, όσον αφορά την πρόσβαση στην αγορά, η Επιτροπή διεξήγαγε διαπραγματεύσεις με τη Δημοκρατία της Ινδίας και την Ισλαμική Δημοκρατία του Πακιστάν στον τομέα της πρόσβασης στην αγορά για κλωστοϋφαντουργικά προϊόντα 7
ότι μονογραφήθηκαν μνημόνια συμφωνίας μεταξύ της Ευρωπαϊκής Κοινότητας και της Ισλαμικής Δημοκρατίας του Πακιστάν και μεταξύ της Ευρωπαϊκής Κοινότητας και της Δημοκρατίας της Ινδίας για διακανονισμούς στον εν λόγω τομέα στις 15 Οκτωβρίου 1994 και στις 31 Δεκεμβρίου 1994, αντιστοίχως 7
ότι θα πρέπει να εγκριθούν τα εν λόγω μνημόνια,
ΑΠΟΦΑΣΙΖΕΙ:
Άρθρο 1
Τα μνημόνια συμφωνίας μεταξύ της Ευρωπαϊκής Κοινότητας και της Ισλαμικής Δημοκρατίας του Πακιστάν και μεταξύ της Ευρωπαϊκής Κοινότητας και της Δημοκρατίας της Ινδίας για διακανονισμούς στον τομέα της πρόσβασης στην αγορά για κλωστοϋφαντουργικά προϊόντα, εγκρίνονται εξ ονόματος της Κοινότητας.
Τα κείμενα των μνημονίων επισυνάπτονται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τα μνημόνια που αναφέρονται στο άρθρο 1, δεσμεύοντας την Κοινότητα.
Βρυξέλλες, 26 Φεβρουαρίου 1996.

Labels: 18
15
1